Diari Oficial de la Generalitat Valenciana


Sumari del DOGV 4958, del 03-03-2005 (2005/2010)

Informació pública del programa d'actuació integrada per al desenvolupament de la unitat d'execució única del sector Serrella.
------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2010


Organisme emissor
:   Ajuntament de Benimantell

Tipus de document
:   Anunci

Informació pública del programa d'actuació integrada per al desenvolupament de la unitat d'execució única del sector Serrella. [2005/F2010]
  
Juan de Dios Pérez Cerdá, en nom de Katania Urbana, SL, ha presentat programa d'actuació integrada per al desenvolupament de la unitat d'execució única del sector Serrella, del sòl urbanitzable ordenat detalladament en el vigent pla general.
  
S'adjunta a la proposta el document acreditatiu de la sol·licitud de cèdula d'urbanització i avantprojecte d'urbanització, i s'insta la tramitació d'esta pel procediment disposat en l'article 46 de la Llei 6/1994, de 15 de novembre, Reguladora de l'Activitat Urbanística (LRAU).
  
Durant un primer termini de 20 dies, que es comptaran des de l'endemà (inclusivament), a la publicació d'este edicte en el Diari Oficial de la Generalitat Valenciana, qualsevol interessat podrà consultar la referida alternativa tècnica a l'ajuntament.
  
Pròrroga
  
Durant els 10 primers dels 20 dies abans referits, qualsevol persona podrà produir la pròrroga per altres 20 dies addicionals, a fi de presentar una alternativa tècnica substancialment diferent de l'anunciada ací i en competència amb esta.
  
Presentació d'alternatives en competència
  
Durant els referits 20 dies (que seran 40 dies si hi haguera pròrroga), qualsevol persona podrà presentar alternatives tècniques davant de l'ajuntament, en competència amb l'exposada al públic, o al·legacions respecte d'esta o aquelles.
  
Proposicions juridicoeconòmiques
  
Durant els cinc dies següents al termini de presentació d'alternatives tècniques en competència, es podran presentar, davant de l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència arran de la que ací s'anuncia, i d'esta mateixa. A les 12.00 hores del dia hàbil següent al cinqué de termini, es procedirà a l'obertura de les pliques presentades en acte públic. Si fóra dissabte, l'acte es posposarà a l'endemà hàbil.
  
Al·legacions
  
Durant el termini de presentació d'alternatives tècniques en competència, els interessats podran presentar al·legacions a les que ací s'anuncia. Així mateix, durant el termini de presentació de pliques i el dia de l'obertura d'estes, qualsevol persona podrà informar-se a l'ajuntament de les alternatives tècniques presentades i formular al·legacions. També durant els 10 dies següents al d'obertura de pliques, qualsevol persona podrà informar-se a l'ajuntament de les alternatives tècniques i proposicions juridicoeconòmiques presentades, i presentar al·legacions.
  
Les al·legacions, siga quin siga el moment en què es formulen, es presentaran davant de l'ajuntament, i podran versar sobre el document que ací s'anuncia o sobre tots els que es presenten davant de l'ajuntament, arran d'este edicte.
  
Este edicte ha sigut publicat en el diari Información del dia 18 de febrer de 2005.
  
Este edicte serà publicat en el Diari Oficial de la Generalitat Valenciana, posteriorment o simultàniament a la seua publicació en un diari no oficial.